IN DIE HOOGGEREGSHOF VAN SUID-AFRIKA (WESKAAPSE HOER HOF, KAAPSTAD)
RAPPORTEERBAAR
HERSIENINGSAAKNR. A1080/2010 
LANDDROS SE REEKSNR. 
HOOGGEREGSHOF VERW. NR. 11705

En
LEON WILLIAMS

IN DIE HOOGGEREGSHOF VAN SUID-AFRIKA (WESKAAPSE HOER HOF, KAAPSTAD)
RAPPORTEERBAAR

HERSIENINGSAAK NR. A1080/2010 LANDDROS SE REEKSNR. HOOGGEREGSHOF VERW. NR. 11705

In die saak tussen:

DIE STAAT

En

SPESIALE HERSIENINGSUITSPRAAK GELEWER OP 24 OKTOBER 2011

DLODLO, R
[1] Hierdie aangeleentheid dien voor my op die basis van Spesiale Hersiening ingevolge die bepalings van Artikel 304 (4) van die Strafproseswet 51 van 1977 soos gewysig ("die Strafproseswet"). Ek word deur die Landdros Atlantis versoek om die tersydestelling van die skuldigbevinding en vonnis te oorweeg. Die. Beskuldigde het op 'n aanklag van oortreding van die Wet dp Seksuele Misdrywe en Verwante Aangeleenthede tereggestaan.

[2] Hy was vryggelaat op borgtog van Een duisend rand (Rl 000.00). Op 1 April 2011 het die Beskuldigde versuim om in die Hof te verskyn. Gevolglik is 'n Lasbrief vir sy inhegtenisneming gemagtig en ingevolge die bepalings van Artikel 67 (1) van die Strafproseswet is die borgtog voorlopig ingetrek en die borggeld (voorlopig) aan die Staat verbeurd verklaar. Die Beskuldigde het blykbaar voorts versuim om binne veertien (14) dae na die uitreiking van die lasbrief voor die Hof te verskyn. Die gevolg was dat die voorlopige intrekking van die borgtog en verbeurdverklaring van die borggeld op 15 April 2011 finaal gemaak was ingevolge Artikel 67 (2) van die Strafproseswet. Op 30 Mei 2011 toe die Beskuldigde op die Lasbrief verskyn het, het die Hof klaarblyklik op summiere wyse ondersoek ingestel na die Beskuldigde se versuim om die verrigtinge by te woon en horn terstond daaraan skuldig bevind. Hy is gevonnis tot vyf honderd rand (R500.00) of vyftig (50) dae gevangenisstraf. Die Beskuldigde het hierdie boete betaal.

[3]    Dit is gepas om die bepalings van Artikel 67 (2) van die Strafproseswet hieronder uiteen te sit:
"67 (2) (a) Indien die beskuldigde binne veertien dae vanaf die uitreiking ingevolge subartikel (1) van die lasbrief tot inhegtenisnmeming voor die hof verskyn, bekragtig die hof die voorlopige intrekking van die borgtog en die voorlopige verbeurdverklaring van die borggeld, tensy die beskuldigde die hof oortuig dat sy versuim ingevolge subartikel (1) om te verskyn of aanwesig te bly, nie te wyte was aan skuld aan sy kant nie.
(b) Indien die beskuldigde die hof oortuig dat sy versuim nie aan skuld aan sy kant te wyte was nie, verval die voorlopige intrekking van die borgtog en die voorlopige verbeurdverklaring van die borggeld. "

Ek stem derhalwe saam met die Landdros dat nog die skuldigbevinding nog die vonnis regtens geoorloof was in die omstandighede van hierdie aangeleentheid. Die skuldigbevinding asook die vonnis in die onderhawige saak word tersyde gestel.
DLODLO, R

Ek Stem saam

STEYN,R